De beste merken Laptoptassen; Twelve South, Decoded, Knomo en meer!: Rugtas and Weekendtas - Lataza.nl Eiendomme nou langer op die mark - Jou Geld | Solidariteit WêreldJou Geld | Solidariteit Wêreld
Eiendomme nou langer op die mark
Woensdag, September 14th, 2016
As jy jou eiendom wil verkoop, maak seker dat geduld een van jou deugde is.
Die geraamde gemiddelde tyd van eiendomme op die mark het sedert die begin van die jaar heelwat langer geword ─ ten spyte daarvan dat die uitslag van die plaaslikeregering-verkiesings die mark skynbaar ŉ hupstoot gegee het.
In ŉ bespreking van die 3de kwartaal se FNB-eiendomsagentoorsig, sê John Loos, eiendomstrateeg by FNB, dat hierdie tydperk van 11 weke en een dag in die eerste kwartaal van 2016 gerek het na 14 weke in die derde kwartaal. Dit dui op ŉ afname in aktiwiteit in die eiendomsmark. “Indien die vraag inderdaad verlangsaam het en voorraad meer geword het, sou mens verwag dat die gemiddelde tyd van huise in die mark op die ou end sou toeneem. Dit wil lyk of dit, met ŉ mate van vertraging, begin gebeur het na die verlangsaming in vraag en met voorraadbeperkings wat inderdaad skynbaar al vir ŉ tyd lank aan die afneem is,” sê hy
“Van laat 2014 tot vroeg 2016 het die geraamde gemiddelde tyd op die mark min of meer sydelings beweeg nie ver van die 12-weke-vlak af nie. Meer onlangs in die winterkwartale van 2016 het ons egter ŉ merkbare opwaartse beweging in hierdie gemiddelde tyd gesien.”
Loos sê dit is die hoogste raming sedert die 15 weke en 3 dae wat in die laaste kwartaal van 2013 aangemeld is.
Dit is ongeag die feit dat ŉ stewige 24,7% van die agente wat deelgeneem het, geglo het dat die uitslag van die plaaslikeregering-verkiesings verbruikersentiment aangewakker het. “Die terugvoer was ŉ persepsie dat die verkiesing suksesvol verloop het en dat die situasie in die land meer stabiel is na die verkiesing.”
Daarenteen het slegs ‘n skamele 3,3% van die agente wat deelgeneem het positiewe verbruikersentiment as gevolg van ŉ verbeterde ekonomie gesien en net 8,7% van die totale respondente het verhoogde koper- en verkoperaktiwiteit gesien. “Eintlik het die hele groep agente wat in die derde kwartaal ondervra is ŉ verlangsaming van die algehele aktiwiteit in die mark aangedui.”